[{"text_idx": "#000002", "text": "Mae bygythiadau gan Prifysgol Aberystwyth i gau Neuadd Pantycelyn, Neuadd Cymraeg y Brifysgol, wedi cael ymateb ffyrnig. Islaw, dwi\u2019n manylu ar fy mhrofiad i o fyw ym Mhantycelyn er mwyn dangos pwysigrwydd y Neuadd."}, {"text_idx": "#000003", "text": "Pan gyrhaeddais Neuadd Pantycelyn yn 2007, ro\u2019n i\u2019n di-Gymraeg a swil iawn. Dwi\u2019n dod o dde-ddwyrain Lloegr yn wreiddiol, lle na siaredir Cymraeg, ac mae gen i syndrom Asperger, sy\u2019n tarfu ar fy nealltwriaeth o sut i gymdeithasu ac ati."}, {"text_idx": "#000004", "text": "Bu hyn yn newid yn gyflym! Cymraeg yw\u2019r iaith bob dydd ym Mhantycelyn, ac ro\u2019n i\u2019n clywed e bobman \u2013 yn y coridorau, yn y Lolfa Fawr, yn y Ffreutur a mewn digwyddiadau cymdeithasol. Des i nabod lawer o bobl: mae\u2019r ffurfweddiad yr adeilad, gyda choridorau agored ac ystafelloedd cymunedol, yn hwyluso cymdeithasu, ac yn hytrach na byw mewn fflat ble fyddai\u2019n nabod efallai pump o bobl eraill, ces i gyfle gwych i fyw mewn cymuned bywiog o dros 200 o bobl. Roedd hynny\u2019n profiad addysgol hefyd \u2013 des yn ffrindiau gyda phobl o bob ran o Gymru a thu hwnt, gydag amrwyiaeth helaeth o brofiadau, acenion a thafodiaethau. Dyma Cymru o dan un to\u0302!"}, {"text_idx": "#000005", "text": "Mae\u2019r ffurfweddiad y Neuadd hefyd yn hybu gweithgareddau, fel Corau, grwpiau eisteddfotol, Cymdeithas Taliesin (llenyddiaeth Cymraeg) a llawer mwy. Mae lleoli\u2019r rhain yn yr un adeilad a\u2019r llety yn arwain at llawer iawn yn mynychu\u2019r fath cymdeithasau: mae dros 100 o fyfyrwyr yn y Co\u0302r Mawr yn aml. O fy safbwynt i fy hunan, bues yn cerdded heibio\u2019r stafelloedd lle oedd y rhain yn digwydd, a nes i ymuno a\u0302 llawer ohonyn nhw wedyn. Felly, dyma fi\u2019n dysgu lawer am ddiwylliant Cymru, rhywbeth fyse fi fyth yn cael dysgu fel rhan o fy nghwrs academaidd."}, {"text_idx": "#000006", "text": "Dw i ddim yn unig yn y fath bethau. Mae llawer o fyfyrwyr wedi dod i Bantycelyn o gefndir di-Gymraeg ac yno wedi gadael y Neuadd yn rhugl yn y Gymraeg. I lawer o Gymry hyd yn oed, sydd wedi dysgu\u2019r Gymraeg yn yr ysgol, mae byw ym Mhantycelyn yw eu profiad gyntaf o\u2019r Gymraeg fel iaith fyw, dydd i ddydd. Yn Rali Fawr Pantycelyn, a gynhaliwyd yn mis Chwefror 2014, bu Adam Price yn ymhelaethu ar sut naeth ei frawd ddod i Bantycelyn a dysgu Cymraeg, gan ddweud bod hynny wedi ysbrydoli fe hefyd i ddysgu\u2019r Gymraeg. Dychmyga pa mor wahanol fyddai gwleidyddiaeth Plaid Cymru pe tasai rywun mor ddylanwadol ag Adam Price ddim wedi dysgu Cymraeg! Mae\u2019r Neuadd wedi newid llawer o fywydau, gan gynnwys iaith, diwylliant ac hwyluso cymdeithasu ac annog pobl i gymryd rhan."}, {"text_idx": "#000007", "text": "Mae Pantycelyn wedi newid fy mywyd yn llwyr, ac wedi agor llawer o ddrysau i mi. Ac yn wir, dyna beth yw addysg. Dw i wedi dysgu gymaint \u2013 Y Gymraeg, y diwylliant Cymreig, sgiliau cymdeithasol \u2013 nad oedd gennyf cyfle i ddysgu (o leiaf i lefel uchel) fel rhan o fy nghwrs yn y Brifysgol. Dyma efallai\u2019r swyddogaeth mwyaf mae prifysgol yn gallu cyflawni: darparu\u2019r fath addysg drwy brofiadau, drwy\u2019r ochr llety, ochr yn ochr gyda\u2019r darpariaeth academaidd safonol."}, {"text_idx": "#000008", "text": "Mae\u2019r Brifysgol yn gorfod rhoi ystyriaeth arbennig i\u2019r Gymraeg, o dan ei siarter frenhinol (4.5):"}, {"text_idx": "#000009", "text": "\u201crhoi sylw arbennig, gan weithredu ar ei phen ei hun neu ar y cyd ag eraill, i anghenion addysgol Cymru, gyda golwg ar yr iaith Gymraeg a diwylliant, datblygiad economaidd a thraddodiadau cymdeithasol Cymru.\u201d"}, {"text_idx": "#000010", "text": "Mae\u2019r Brifysgol hefyd yn dweud eu bod yn awyddus i denu mwy o fyfyrwyr o Gymru i\u2019r Brifysgol."}, {"text_idx": "#000011", "text": "Mae Pantycelyn yn cyflawni\u2019r amcanion yma fel y mae! Mae\u2019n darparu profiad addysgol o\u2019r Gymraeg ni cheir un rhywle arall yn y byd; mae\u2019n Neuadd enwog ac eiconig sydd yn tenu darpar-fyfyrwyr o draws Cymru i\u2019r Brifysgol. Yn aml, dydy darpar-fyfyrwyr Cymraeg eu hiaith ddim yn so\u0302n am mynd i Aberystwyth, mae\u2019n nhw\u2019n so\u0302n am mynd i Bantycelyn. Dyma sy\u2019n dangos pa mor pwerus o arf recriwtio a marchnata yw Neuadd Pantycelyn. Hefyd, mae gan y Brifysgol cyfrifoldebau arbennig, fel yr unig Prifysgol sydd yng nghanol Cymru, ddim yn bell o\u2019r ffin rhwng gogledd a de, ac fel y Brifysgol gyntaf yng Nghymru, i gynnal a chadw\u2019r iaith Gymraeg yn y Brifysgol a\u2019r genedl. Felly pe fyddai Prifysgol Aberystwyth yn cau Neuadd Pantycelyn, byddan nhw\u2019n tanseilio\u2019u strategaethau eu hunain ac wfftio eu cyfrifoldebau."}, {"text_idx": "#000012", "text": "Beth sydd angen ei wneud felly? Cydnabyddir bod angen gwaith adnewyddu mawr ar Bantycelyn, er enghraifft y to\u0302 a\u2019r ffenestri, tra\u2019n cadw\u2019r strwythur a chymeriad sydd yn wneud yr adeilad yn hwb i\u2019r iaith a diwylliant Cymraeg. Mae\u2019r Neuadd yn haeddu\u2019r fath buddsoddiad, gan bod hyd yn oed awdurdodau\u2019r Brifysgol yn cyfaddef bod diffyg buddsoddiad yn y Neuadd wedi bod ers blynyddoedd. Felly mae angen gosod amserlen pendant i wneud y gwaith yma. Tan hynny, mae angen cadw\u2019r Neuadd ar agor, i sicrhau na chollir y cymuned arbennig sydd ynddi."}, {"text_idx": "#000013", "text": "Fel hyn, mae\u2019r Brifysgol yn gallu gweithio tuag at gyflawni ei hamcanion a\u2019i chyfrifoldebau, ac mae pobl fel fi\u2019n gallu cael profiad anhygoel. Hyd nes bod hynny\u2019n digwydd, mae\u2019r brwydr Pantycelyn yn parhau."}, {"text_idx": "#000015", "text": "Gweld pob cofnod gan Jeff Smith"}, {"text_idx": "#000020", "text": "Bydd cau y neuadd yn brawf o sefydliad sydd wedi ymadael a phob ymhoniad o synnwyr ac empathi, ac yn methu yn ei hymrwymiad i\u2019r gymuned a\u2019r wlad y lleolir hi."}, {"text_idx": "#000022", "text": "Dydy\u2019r frawddeg yn y Daily Post heddiw ddim yn gyflawn rhywsut:"}, {"text_idx": "#000023", "text": "\u201dThey refuse to leave the Pantycelyn Hall which is dedicated to Welsh language speakers [...]\u201d"}, {"text_idx": "#000024", "text": "Mae pobl yn cael byw mewn cymuned Cymraeg ac yn gadael Pantycelyn fel siaradwyr Cymraeg rhugl, dyna\u2019r pwynt, gan gynnwys pobl sydd ddim yn siarad llawer o Gymraeg o gwbl a phobl sydd ddim yn hyderus \u2013 fel ti\u2019n dweud Jeff."}, {"text_idx": "#000027", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000037", "text": "Dinas y digwyddiadau - dinas di enaid"}, {"text_idx": "#000038", "text": "Cynlluniau gwenwynig canol Caerdydd: mae dinas well yn bosibl"}]